Som tredje barn av Georg Vs sønn ble det ikke forventet at prins Michael skulle utføre kongelige plikter. Han fikk ikke apanasje fra Parlamentet eller stipend fra Privy Purse. Både hans eldre bror Edward, hertug av Kent og søsteren Alexandra, lady Ogilvy får apanasje fra Parlamentet. Prins Michael har allikevel utført noen kongelige oppdrag, og når han reiser sørger Foreign and Commonwealth Office og britiske utenriksstasjoner for at han får VIP-mottagelse. Da han giftet seg i 1978 fikk han en leilighet i Kensington Palace.